Numaligarh :  काजिरङा हादोरारि पार्कनि 8 थि बकाधाट हाग्रा खोन्दो बेखेवबाय । बेनि उनावनो हाग्रा खोन्दोनि खामानिया जागाय जेन्नाय जाबाय । काजिरङा हादोरारि पार्कनि दरखंआवनो नांजाबना थानाय खोन्दो हाग्रा मावख'नि दरखंआवनो बान्जायनाय हाबाफारिनि गेजेरजों काजिरङा हादोरारि पार्क ( KNP ) नि सामलायगिरि पि शिवकुमार आरो सान्जा आसाम हाग्रा ओनसोलारि खोन्दोनि रहिनी बल्लभ सइकीया सानै बेखेवनानै उदां खालामना होलांङो । मख'जाथावदि बे के एन पि नि 8 थि बकाधाट हाग्रा खोन्दो बेखेवनाय हाबाफारियाव आहाम हादोरसायारि खौरां गिरि गौथुमनि आफादगिरि जितु शर्मा राजख'वा , बकाधाट प्रेस क्लाब नि आफादगिरि भबानन्द कलिता आरो गुबुन गुबुन हाग्रा रैखाथि बिफाननि मावथिफारिया बिफानारिफोरा नुजाथिफैयो । बे 8 थि हाग्रा खोन्दोनि हा दब्लाइथिखौ 190 किल'मिटार सिम हमनाय जादों । थांनाय 2018 माइथायनि मोनसे बिथोन बादियै गोदान हाग्रा खोन्दो नि थाखाय दिपांकर देवखौ मावख'गोरानि बिबान बान्सनाय जाखादों । गोदान 8 थि हाग्रा खोन्दोनि हा दब्लाइथिया सान्जा आसाम हाग्रा ओनसोलारि खोन्दोनि बकाधाट खोन्दो मावख'नि अनगायैबो काजिरङानि खायफा ओन्सोल नांजाब जागोन । दासिमाव बकाधाट हाग्रा खोन्दो बेंखननि भक्टे सापरि , गाभरु सापरि , मरियाहला , मदारजुरि , पानबारि , गंगा सिलनी हाग्रा हालामखौबो बकाधाट हाग्रा ओन्सोलनि सिङाव सोदेरनाय जादों ।  Also Watch :  Watch Special Durga Puja Preparations at Guwahati's Kamakhya Temple 
काजिरङा हादोरारि पार्कनि 8 थि बकाधाट हाग्रा खोन्दो बेखेवबाय